પછી જાંબવાને હનુમાનજી તરફ જોઈ ને કહ્યું કે-હે,વીર શ્રેષ્ઠ,હનુમાન તુ કેમ કશું બોલતો નથી? હે કપિશ્રેષ્ઠ,બળમાં તો તુ રામ લક્ષ્મણ જેવો છે,જન્મતાં જ તેં અદભૂત પરાક્રમ કર્યું હતું,તે બીજા ભલે ના જાણતા હોય પણ હું જાણું છું.એક વાર સૂરજ ને પાકેલું લાલ-ફળ સમજી ને તે ખાવા તું,મા ના ખોળામાંથી આકાશમાં ઉડ્યો હતો,ને છેક સૂરજ ની નજીક પહોંચી ગયો હતો ! તારું આ પરાક્રમ જોઈ ને ઇન્દ્રે તને હનુ (હડપચી) પર વજ્ર માર્યું ને જેથી તું પૃથ્વી પર મૂર્છિત થઈને પાડ્યો હતો.હનુ (હડપચી) પર વાગ્યું તેથી તું હનુમાન કહેવાય છે.